Bosasa: Halfmiljard se tender vir tronkheinings | Maroela Media
Agrizzi het gesê Gavin Watson, uitvoerende hoof van Bosasa, was betrokke daarby om die maatskappy Phezulu Fencing te begin en het departementele beamptes omgekoop om seker te maak dat ŉ tender, ter waarde van R486 miljoen, in 2005 aan Phezulu toegeken word om heinings om tronke op te rig sonder dat die maatskappy enige kapasiteit of ervaring gehad het om hoësekuriteitsheinings te verskaf.
Watson het Phezulu van Gloria Joseph en Jean Rodenburg oorgekoop ná die kontrak van korrektiewe dienste aan Phezulu toegeken is. Agrizzi het gesê Watson het besluit dit is nodig om ŉ aandeel in Phezulu te bekom en aansoek te doen vir die tender, omdat Bosasa negatiewe publisiteit begin ontvang het.
Volgens hom het Bosasa die tipe heining gepatenteer wat hy aan die departement sou verskaf as deel van ŉ “lewenslange besigheidsplan”.
Agrizzi het gesê die Duplo-heining is gepatenteer en ontwikkel deur Michael Rootenburg en is dus teen ŉ hoë prys verkoop. Watson het in hierdie stadium ook ŉ ooreenkoms aangegaan met Beta Fencing dat hulle materiaal teen kosprys aan Phezulu sou verskaf.
“Dis ŉ yslike kontrak; een van die grootste omheiningskontrakte ooit. Dit was ook die monopolisering van omheiningskontrakte, want sodra jy deel was, was jy vir die res van jou lewe deel daarvan. Jy het die bron beheer, die kliënt beheer, jy kon ons land verkrag, want jy kon net al hoe meer daarvoor vra,” het Agrizzi gesê.
“Buiten ŉ gebrek aan kapasiteit om die omheiningskontrak te implementeer, het Bosasa ook nie ervaring gehad nie. Ek onthou hulle het my gevra om ŉ toetspaneel saam te stel. Dit was ŉ flop. Ons kon nie eens 10 meter van die toetsheining oprig nie. Dit was ŉ groot gemors.”
Agrizzi het bygevoeg die tender is op 14 Oktober 2005 geadverteer en is toegeken aan Phezulu op 25 November. Dit was onmoontlik vir enigiemand anders om ŉ behoorlike aanbod in te dien en Phezulu het dus ŉ voorsprong gehad.
Hy voer ook aan Phezulu het ŉ ander winsgewende kontrak vir nóg ŉ Bosasa-filiaal, Sondolo IT, verseker om die instandhouding van die heining te hanteer sonder dat ŉ tender daarvoor uitgegaan het toe die kontrak verleng is.
Agrizzi se getuienis duur voort.
Elke dag word hierdie nes net groter oopgeskop. Dis verby siek… en kyk net hoe lank terug dateer al hierdie dinge…
Al wat ek weet is dat ek ‘n geleerde vrou is met drie verpleegsielkundeboeke agter my naam. Almal voorgeskryf vir honderde verpleegstudente wat weggewys is oor geldtekort. Ek luister na die korrupsiegetuienis en wonder of daar nog hoop vir oorlewing is…
You know Bosassa are at Margate Airport as well? Scanning luggage. The new name is Blackrox. Will be interesting who got what
Man ek geniet nou hierdie gemors! Mens moet eintlik nie eens verbaas wees dat al hierdie dinge aan die lig kom nie. Korrupsie en selfverryking is so alledaags soos witbrood. Ek was nie vreeslik lank deel van die ‘ou regime’ nie en ja daar was sekerlik ook korrupsie – maar ten minste was dit nie ten koste van die landsburgers benadeel nie. Hospitale, klinieke, munisipaliteite, noem dit, het ge-‘operate’. Waar gaan dit eindig?
Waar is die Watson.? Hoop nie al landuit nie. Miskien moet hy in aanhouding gehou word.